open-index/open-wikipedia-markdown huggingface dataset:
Imperio Austríaco

O **Imperio Austríaco** foi fundado en 1804 como reacción á creación do Primeiro Imperio Francés baixo Napoleón I. O primeiro emperador de Austria foi Francisco I, tamén ostentando o título de emperador Sacro-Romano co nome de Francisco II. Máis tarde abdicaría deste cando o imperio foi abolido na reorganización napoleónica de Alemaña en 1806. Para manter o seu título imperial elevou a Austria da categoría de arquiducado á de imperio.

## Historia 
O Imperio Austríaco formou parte da Confederación Xermánica a partir de 1815, cando o Congreso de Viena restableceu as fronteiras de Europa despois da derrota de Napoleón I e reorganizou a forma e ideoloxía políticas do Antigo Réxime.

Tras varios intentos errados de reforma constitucional, o Imperio Austríaco transformouse no Imperio Austrohúngaro como consecuencia directa da derrota sufrida na guerra das Sete Semanas e grazas ao Compromiso austrohúngaro de 1867 baixo o reinado de Francisco Xosé I de Austria, outorgando igualdade de status aos territorios húngaros.

## Países do Imperio Austríaco 
* Reino de Bohemia (*Königreich Böhmen*)
* Reino de Hungría (*Königreich Ungarn*) 
* Reino de Dalmacia (*Königreich Dalmatien*)
* Reino de Galicia e Lodomeria (*Königreich Galizien und Lodomerien*)
* Reino de Croacia e Eslavonia (*Königreich Kroatien und Slawonien*) 
* Reino da Lombardo-Véneto (*Lombardo-Venezianisches Königreich*)
* Arquiducado de Austria (*Erzherzogtum Österreich*)
* Ducado de Carintia (*Herzogtum Kärnten*)
* Ducado de Carniola (*Herzogtum Krain*) 
* Ducado de Salzburgo (*Herzogtum Salzburg*)
* Ducado de Silesia (*Herzogtum Schlesien*) 
* Ducado de Estiria (*Herzogtum Steiermark*)
* Ducado de Bucovina (*Herzogtum Bukowina*)
* Ducado de Serbia e Tamis Banat (*Woiwodschaft Serbien und Tamisch Banat*)
* Banato de Temesvar (*Temescher Banat*)
* Gran Principado de Transilvania (*Großfürstentum Siebenbürgen*)
* Margraviato de Moravia (*Markgrafschaft Mähren*)
* Condado do Tirol (*Gefürstete Grafschaft Tirol*) 
* Condado de Gorizia e Gradisca (*Grafschaft Görz und Gradisca*) 
* Estado de Vorarlberg
* Margraviato de Istria (*Istrien*)
[miniatura|200px|A [Coroa Imperial Austríaca|Coroa Imperial, antiga propiedade de Rodolfo II]]

## Economía 
### Situación en Hungría 
Até a revolución de 1848 os únicos propietarios da terra eran os nobres. A reforma agraria de 1852-1853 por parte da coroa tratou de crear unha nova clase social de campesiños propietarios na que apoiarse fronte á nobreza maxiar A reforma foi, con todo, un fracaso. As novas posesións eran, en xeral, demasiado pequenas para sustentar ao campesiñado que, sen experiencia no mercado, sen crédito accesible e debido á depresión agrícola de finais do XIX viuse abocada a vender as súas propiedades aos terratenentes e volver a unha situación de dependencia moi semellante á anterior á reforma.

## Notas 
## Véxase tamén 
### Outros artigos 
* Casa de Austria
* Klemens von Metternich
* Unificación alemá
Partido Comunista Romanés

O **Partido Comunista Romanés** (**PCR**), en romanés *Partidul Comunist Român*, foi o partido marxista-leninista deste país da Europa do Leste, gobernándoo dende o 30 de decembro de 1947 ata o 22 de decembro de 1989.

O partido chamouse na súa fundación Partido Comunista de Romanía (*Partidul Comunist din România*), para en 1948, por mor da fusión con outros partidos de esquerda, pasar a chamarse Partido dos Traballadores Romaneses (*Partidul Muncitoresc Român*), e finalmente, desde 1965, chamouse Partido Comunista Romanés.

## Véxase tamén 
### Outros artigos 
* Historia de Romanía.
* Revolución Romanesa de 1989.
O cantar de Rolán

***O Cantar de Rolán,*** cuxo título orixinal é ***La Chanson de Roland,***.

O primeiro manuscrito escrito coñecido da obra é o *Manuscrito de Oxford* escrito en anglonormando cara a 1170. Consta de 4.002 versos decasílabos, distribuídos en 291 estrofas de desigual lonxitude chamadas tiradas (*laisses*). Este manuscrito atribúese a un monxe normando, Turoldo, cuxo nome aparece no último verso (*Ci falt la geste que Turoldus declinet*).

## Cantar de xesta 
Os cantares de xesta eran poemas destinados a ser recitados en público por trobadores. Este recitado facíase sobre unha ou varias frases melódicas simples, narrándose feitos históricos, heroicos ou de fazañas. *La Chanson de Roland* foi o primeiro cantar de xesta de Europa, seguíndolle moitos outros, sempre tendo como base a batalla de Roncesvalles e reflectindo as virtudes esixidas aos cabaleiros cristiáns medievais.

## Datación 
Se ben o *manuscrito de Oxford* está escrito cara a finais do século XII, seguramente o texto apareceu entre 1060 e 1065, pois segundo Guillerme de Malmesbury os normandos xa cantaban a *Canción de Rolán* durante a batalla de Hastings. Ademais, segundo Dámaso Alonso, unha anotación en escritura visigótica atopada no manuscrito 39 do mosteiro de San Millán de la Cogolla non é posterior ao terceiro cuarto do século XI.

## Historia 
O Cantar narra os feitos da batalla de Roncesvalles pero con certas modificación lendarias. Na realidade a batalla, que tivo lugar o 15 de agosto de 778, foi seguramente un enfrontamento entre tribos de vascóns e a retagarda das forzas de Carlomagno baixo o mando do conde Rolán, prefecto da Marca da Bretaña. Segundo os anais e as crónicas do século IX, debeu ser unha emboscada no desfiladeiro de Valcarlos, na vertente norpirenaica. Así, a crónica en latín de Eginhard, *Vita Caroli*, di que o rei Carlos (pois aínda non era emperador), aliouse con certos caudillos musulmáns de Al-Andalus nas súas loitas internas. Logo de tomar Pamplona e cercar Zaragoza por mor dun ataque dos saxóns e un amotinamento en Aquitania, regresa a Francia tras levantar o asedio e saquear Pamplona. En vinganza polo saqueo, a retagarda é atacada por montañeses vasco-navarros.

## Lenda 
*La Chanson de Roland* foi composta uns tres séculos despois dos feitos, polo que estes foron adornados e transformados cunha dimensión épica e heroica cun transfundo relixioso. O personaxe de Roland, que só era o conde da marca da Bretaña, convértese no sobriño do vello emperador, e aparece acompañado de Oliveros, outro barón franco. A emboscada dos vascóns pasa a ser un ataque de 400.000 sarracenos, que derrotan a Rolán e aos Doce Pares de Francia logo da traizón de Ganelón.

## Notas 
## Véxase tamén 
### Outros artigos 
* Clásicos en Galego
### Ligazóns externas 
* Texto de *La Chanson de Roland* .
Lofotrocozoos

Os **lofotrocozoos ** (***Lophotrochozoa***) son un dos principais grupos animais, todos eles bilaterais e protostomados,
Este grupo de recente creación baséase na combinación de estudos morfolóxicos e moleculares (ARN, 18 S) cos que non todos os zoólogos están de acordo, e é probable que no futuro, cando xurda nova información, aparezan clasificacións que complementen ou polo menos cambien esta visión.

O nome de lofotrocozoos provén da combinación nomes dos dous grupos de animais máis importantes que figuran nel: os lofoforatos e os trocozoos.

Os moluscos, anélidos, sipuncúlidos e nemertinos producen larvas trocóforas, que teñen dúas bandas de cilios arredor da zona medial. Con anterioridade foron tratados xuntos como **trocozoos**, xunto cos artrópodos, que non teñen este tipo de larva, pero que foron considerados parentes próximos dos anélidos (que si teñen larvas trocóforas) porque ambos están segmentados. Non obstante, amosan un gran número de importantes diferenzas e os artrópodos se colocan agora entre os ecdisozoos.

Os braquiópodos, foronídeos, briozoos e entoproctos comparten a presenza dun lofóforo, unha coroa de tentáculos ciliados que rodean a boca e se lles coñece có nome de **Lofoforados**. A diferenza dos demais filos, teñen segmentación radial, e algúns autores os consideran deuteróstomos; pero análises cladísticos baseados no ARN os achegan aos trocozoos. As relacións filoxenéticas dos diferentes filos non están aínda claras. Ademais, parece que nin os lofoforados nin os trocozoos son grupos monofiléticos, senón que aparecen mesturados entre si en moitos análises cladísticos.

Os platelmintos e formas afines forman un clado denominado platizoos (Platyzoa), estreitamente relacionado cos lofotrocozoos e polo tanto, ás veces inclúense neles.

## Notas 
## Véxase tamén 
* Lofoforados

### Ligazóns externas 
* Introdución aos lofotrocozoos 
* Os lofotrocozoos 
* ADW, os lofotrocozoos 
* PDF sobre os Lofotrocozoos
Luis Eduardo Matta

**Luis Eduardo Matta** é un novelista e ensaísta brasileiro, (1974)

## Recensión biográfica 
De orixe libanesa, naceu no Río de Xaneiro, Brasil, o 21 de novembro de 1974. Iniciou súa carreira literaria en 1993, aos 18 anos, coa novela *Conexão Beirute-Teeran*. É autor de novelas de misterio e suspense para adultos e adolescentes, como *Ira Implacável*, *120 Horas*, *O Véu*, *Morte no Colégio* e *O Rubi do Planalto Central*.

En 2003, publicou un manifesto en prol dunha literatura de entretemento brasileira, que apelidou de literatura popular brasileira (LPB). Nos varios ensaios que escribiu destácase, aínda, a defensa dunha reformulación no ensino de literatura no Brasil e da democratización da lectura entre a poboación brasileira. O escritor mora no Río de Xaneiro.

## Ligazóns externas 
* Sitio web de Luis Eduardo Matta (en portugués)
Club de Fútbol Palencia

O **Club de Fútbol Palencia** foi un club de fútbol español, da cidade de Palencia. Foi fundado en 1975 ao fusionarse o Club el Cristo (fundado en 1974) e o F.J. Olímpico (fundado en 1973) co nome de C.D Cristo Olímpico. En 1989 cambiou o seu nome polo de Club de Fútbol Palencia. A comezos de xaneiro de 2013, o equipo disolviuse oficialmente debido ás débedas do equipo.

## Uniforme 
* **Uniforme titular**: Camiseta morada, pantalón branco e medias brancas.
* **Uniforme alternativo:** Camiseta negra, pantalón negro e medias negras.
* **Uniforme alternativo:** Camiseta branca con franxa morada cruzada no peito, pantalón morado e medias moradas.

## Estadio 
250px|miniatura|Novo Estadio Municipal La Balastera. 
Ata a inauguración do Novo Estadio, o Estadio municipal era o de La Balastera, fundado o 12 de setembro de 1943, con capacidade para 12.500 persoas. Dimensións 106x70 metros.

O Estadio de la Nueva Balastera tiña previsto acabarse o día 17 de setembro de 2006 pero finalmente inaugurouse o 10 de outubro de 2006 co partido entre España e Italia Sub-21. A honra de ser o primeiro xogador en marcar un gol no novo estadio foi para o italiano Chiellini. En liga foi o dianteiro morado Carlos o primeiro en perforar a portería do novo campo.

O estadio ten capacidade para 8.070 persoas, todas elas sentadas ao contrario que o antigo estadio que tenia capacidade para 12.500 espectadores (a maioría deles de pé).

Os únicos cheos foron o día da inauguración, e o 18 de maio de 2008, no partido CF Palencia - Burgos CF, no que ambos os clubs descendían a terceira división.

## Datos do club 
* **Tempadas en 1ª**: 0
* **Tempadas en 2ª**: 0 (+4 do Palencia CF)
* **Tempadas en 2ªB**: 13 (+5 do Palencia CF)
* **Tempadas en 3ª**: 17 (+12 do Palencia CF)
* **Tempadas en Divisións Rexionais**: 15
* **Mellor posto na liga**: 3º (Segunda División B de España, temporadas 2006-07 e 2009/10)
* **Participaciones na Copa do Rei**: 10
* **Mellor clasificación na Copa**: 3ª eliminatoria, tempada 1991/92
* **Participacionns na Copa Federación**: 2
* **Participacions na Copa Castilla e León**: 4 (dúas veces semifinalista).

## Palmarés 
* **Terceira División de España (5)**: 1989-90, 1997-98, 2000-01, 2002-03, 2008-09.
* Subcampión da Terceira División (1): 1996-97

## Véxase tamén 
### Ligazóns externas 
* Sitio web oficial
* Web non oficial
* Web non oficial
Queixo (anatomía)

O **queixo**, **queixelo** ou **barbela** é a parte inferior e media da face, situada debaixo da zona labial, e por encima da zona suprahioidea, onde comeza o pescozo. Nos vertebrados, esta rexión corresponde á porción inferior e mediana da mandíbula.

Esta parte está situada sobre a sínfise mentoniana da mandíbula ou maxilar inferior, posúe pelos longos e grosos no ser humano, pel movíbel, unha capa subcutánea con tecido adiposo (que pode formar papeira). A musculatura que corresponde ao queixo está formada polo músculo triangular dos beizos, o músculo cadrado da barba e a borla do queixo.
Sociedad Deportiva Ponferradina

A **Sociedad Deportiva Ponferradina** é un club de fútbol español da cidade de Ponferrada que se fundou o 7 de xuño de 1922 e que compite na segunda división do fútbol español.

## Uniforme 
A marca do uniforme para a presente tempada é Nike. Os seus patrocinadores son bio3, Pongesur e Caja España.

* **Uniforme titular**: Camiseta a raias verticais brancas e azuis, pantalón azul, medias azuis.
* **Uniforme alternativo**: Camiseta dourada con mangas negras, pantalón negro e medias negras.
* **Terceiro uniforme**: Camiseta amarela fosforescente con liñas negras, pantalón negro e medias negras.

## Estadio 
esquerda|200px|miniatura|Estadio El Toralín.
O Estadio Municipal El Toralín foi inaugurado oficialmente o 5 de setembro de 2000 nun partido amigable que enfrontou ó Ponferradina contra o Celta de Vigo (0-2), aínda que o primeiro partido oficial de liga de Segunda División B disputado no estadio foi contra o AD Universidad de Oviedo con resultado 1-0 e gol marcado por Jesús Panadero, (3ª xornada - tempada 2000-2001).
 
O aforamento do estadio é de 8200 espectadores (ampliado en 2006 por motivo do ascenso de categoría), todos eles sentados e cumprindo as normativas que a UEFA impón para os espectáculos deportivos internacionais. O primeiro encontro desta categoría que se disputou no estadio, foi o 1 de xuño de 2001 para o XIII Campionato de Europa Sub-21 co partido entre España e Bosnia (5-1).

As dimensións do terreo de xogo son de 105 x 70 metros, medida que a UEFA adoptou para as súas competicións oficiais. Ten unha drenaxe correcta, e rega por aspersión.

## Datos do club 
[miniatura|250px|Partido da promoción de ascenso a Segunda en [2010 contra o UE Sant Andreu en Barcelona.]]
* **Tempadas en 1ª**: 0
* **Tempadas en 2ª**: 7 (Incluída a 2019/20)
* **Tempadas en 2ªB**: 21
* **Tempadas en 3ª**: 46
* **Participacións na Copa do Rei**: 13
* **Mellor posto na liga**: 6º (2ªA, xornada 6, tempada 2006-07)
* **Peor posto na liga**: 19º (2ªB 1993/94)

## Xogadores 
:*Categoría principal: Xogadores da SD Ponferradina.*
### Cadro actual 
:*Actualizado a 21 de agosto de 2013.*

 

## Palmarés 
### Torneos nacionais 
* **Segunda División B de España (3):**  2004–05, 2007–08, 2009–10
* **Terceira División de España (3):** 1957–58, 1965–66, 1986–87
* Subcampión de Segunda División B (1): 2011–12
* Subcampión de Terceira División (6)
Fociño

[miniatura|Fociño dun [lobo]]
O **fociño** é, nalgúns animais (incluídos seres humanos), a parte baixa da cara (queixo), a boca e as fazulas. Nalgúns animais, se o nariz está moi xunta á boca, considérase parte do fociño, entre eles, os gatos, cans, seres humanos etc.

## Fociños de cans 
Os fociños dos cans varían amplamente de forma e van dos extremadamente longos e delgados (dolicocefálicos) aos practicamente inexistentes por planos (braquicefálicos) como o Carlino. Algunhas razas teñen fociños que en certo xeito lembran o lobo orixinal en forma e tamaño, e outros acurtáronse en certo xeito (mesocefálicos) como os sabuxos.

Ficheiro:Afghan Hound.jpg|Lebrel Afgán dolicocéfalo
Ficheiro:Front view of a resting Canis lupus ssp.jpg|Testa dun lobo, coa que a dos cans é comparada
Ficheiro:AmericanCockerSpaniel wb.jpg|Cocker americano mesocefálico
Ficheiro:Pug 600.jpg|Can Carlino braquicefálico

## Outros animais 
*En elefantes, en forma de trompa (é o fociño máis longo do mundo)
*En crocodilos, nos que se di que os ollos tamén forman parte do fociño.

## Notas 
## Véxase tamén 
### Outros artigos 
*Buceira
Osasuna Promesas

O **Osasuna Promesas** é o equipo filial do Club Atlético Osasuna. Foi fundado en 1964 e xoga no Grupo 15 da Terceira División. Tamén se lle coñece como **Club Atlético Osasuna B**.

Ocupa o posto décimo cuarto na clasificación histórica dos equipos filiais do fútbol español.

## Estadio 
Instalacións de Tajonar, con capacidade para 4.500 espectadores. Ditas instalacións inauguráronse en 1982, e conta cunhas dimensións de 105 m. por 68 m. Ocasionalmente xoga algún dos seus partidos no Estadio Reyno de Navarra.

## Xogadores 2009/10 
## Datos do club 
* **Tempadas en 2ª**: 0
* **Tempadas en 2ªB**: 29 (Incluída a 2012/13)
* **Tempadas en 3ª**: 6
* **Debut en Segunda B**: 82-83
* **Mellor posto na liga**: 2º (2ªB tempadas 89-90 e 95-96)
* **Peor posto na liga**: 18º (2ªB tempada 84-85)

## Palmarés 
* **Terceira División de España (2):** 1985-86, 1986-87
* Subcampión da Segunda División B (2): 1989-90, 1995-96
* Subcampión da Terceira División (1): 1981-82

## Notas 
## Véxase tamén 
### Ligazóns externas 
* Sitio web oficial
Sociedad Deportiva Lemona

O **Sociedad Deportiva Lemona** (en éuscaro: *Lemona Kirol Elkartea*) foi un club de fútbol español da vila de Lemoa, en Biscaia (País Vasco). Fundouse en 1923 e en 2012 desapareceu por motivos económicos, logo de descender de Segunda División B a Terceira División.

## Uniforme 
* **Uniforme titular**: Camiseta vermello-negra, pantalón negro e medias negras.

## Estadio 
O Lemona xoga no Estadio Arlonagusia, con capacidade para 1.500 persoas.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 20
* **Tempadas en 3ª**: 15
* **Mellor posto na liga**: 6º (2ª B, tempada 2008–09
* **Peor posto na liga**: 20º (3ª División, tempada 1979–80)

## Xogadores destacados 
:*Categoría principal: Xogadores do SD Lemona.*
*   Juan Cuyami
*   Javier Iturriaga
*  Aitor Alcalde
*  Mikel Arce
*  Joseba del Olmo
*  José Luis Mendilibar
*  Aitor Ramos
*  Gaizka Toquero

## Palmarés 
### Torneos nacionais 
* **Terceira División de España (2):** 2001-02, 2002-03
* Subcampión da Terceira División (2): 1999-00, 2003-04
Gareloi

**Gareloi** (Aleutiano:**Anangusix**) é un volcán nas Illas Delarof das Illas Aleutianas en Alasca. Atópase entre a Tanaga Pass e a Amchitka Pass.

A illa ten 9´7&nbsp;km. de lonxitude)) e 8&nbsp;km. de ancho. A súa superficie é de 67´2297&nbsp;km², polo que Gareloi a illa máis grande no grupo de Delarof. O Volcán Gareloi, é un estratovolcán, que está situado no centro da illa, e alcanza unha altura de 1.573 m.. No outro lado atópase o outro pequeno pico da illa, con todo, non é igual á altura do monte Gareloi. A illa está deshabitada.
Cebreros

**Cebreros** é unha localidade e concello da provincia de Ávila, en Castela e León.

## Localización e características 
Ten unha poboación de 3.501 habitantes (2009). Esta localidade limita ao norte cos municipios de El Hoyo de Pinares, San Bartolomé de Pinares, El Tiemblo, Robledo de Chavela, e ao leste con San Martín de Valdeiglesias. Cebreros é famoso na región polos seus carnavales e o seu viño.

No seu concello, a ESA erixiu a  Estación de Seguimento de Satélites de Espazo Profundo de Cebreros.
Arjona

**Arjona** é unha localidade española, na provincia de Xaén, situada a 44&nbsp;km da capital da provincia, Xaén, e a 77&nbsp;km da cidade de Córdoba, na comarca Campiña de Xaén. Ten unha poboación duns 5.400 habitantes e unha superficie de 158,6&nbsp;km².
Zamora Club de Fútbol

O **Zamora Club de Fútbol** é un club de fútbol da cidade castelá-leonesa de Zamora. Fundouse en 1969 e xoga no Grupo 1 da Segunda División B de España.

## Estadio 
miniatura|esquerda|200px|Estadio Municipal Ruta de la Plata.
O **Estadio Ruta de la Plata**, inaugurado en 2002, substituíu o antigo estadio de La Vaguada. O novo estadio, situado á beira do río Douro, ten capacidade para 7.813 persoas e unhas dimensións de 104x70 metros.

O diario inglés *The Guardian*, con motivo do partido Zamora CF - FC Barcelona de Copa do Rei bautizou ao Ruta de la Plata como "Little Old Trafford".

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 23 (incluída a 2014/15)
* **Tempadas en 3ª**: 19
* **Mellor posto na liga**: 2º (2ªB tempada 2002-03)
* **Peor posto na liga**: 16º (2ªB tempada 1997-98)
* **Mellor posto na Copa do Rei**: Oitavos de final contra FC Barcelona (tempada 2005-06)

## Xogadores 
### Cadro actual 
*Actualizado a 2 de setembro de 2013.*

## Palmarés 
* **Terceira División de España (3)**: 1977-78, 1992-93, 1998-99
* Subcampión da Segunda División B (1): 2002-03
* Subcampión da Terceira División (3): 1982-83, 1990-91, 1995-96

## Véxase tamén 
### Ligazóns externas 
* Sitio web oficial
O Facho

O termo **Facho** pode referirse a:

*Un **facho** é unha mañiza de palla atada á que se lle prende lume ou fogueira acesa nun alto. 

Como topónimo, pode referirse a:

;En Galiza
***O Facho**, lugar da parroquia de Castrelo, no concello de Cambados;
***O Facho**, lugar da parroquia de Rebordelo, no concello de Cerdedo-Cotobade;
***O Facho**, lugar da parroquia de Baldráns, no concello de Tui;
***O Facho**, lugar da parroquia de Beade, no concello de Vigo.

## Véxase tamén
### Outros artigos
***Os Facheiros**, lugar da parroquia de Soutopenedo, no concello de San Cibrao das Viñas;
***Agrupación Cultural O Facho**, asociación cultural creada na Coruña:
****Grupo de teatro O Facho**, promovido por esta Asociación;
****Premio de poesía O Facho**, outorgado por esta Asociación;
****Concurso nacional de contos infantís O Facho **, organizado por esta asociación.
Supercopa de España

A **Supercopa de España** pode referirse a varias competicións deportivas de España como:

* Supercopa de España de baloncesto.
* Supercopa de España de balonmán.
* Supercopa de España de fútbol.
* Supercopa de España de fútbol sala.
* Supercopa de España de hóckey a patíns.
* Supercopa de España de voleibol feminino.
* Supercopa de España de voleibol masculino.
Cádiz Club de Fútbol

O **Cádiz CF **é un equipo de fútbol español da cidade de Cádiz, en Andalucía. Foi fundado en 1910 e actualmente compite na Segunda División. O seu campo é o Estadio Nuevo Mirandilla, con capacidade para 20.724 espectadores.

## Historia 
Fundouse en 1910 por José Rivera y Lora. Compite por primeira vez no Campionato Nacional de Liga de Segunda División na tempada 1935–36, baixo a denominación de *Mirandilla F.C*. En xuño de 1936, cambia a súa denominación pola de *Cádiz F.C.*, nome máis representativo da cidade.

Foi campión de Liga en todas as categorías nas que participou, excepto na Primeira División. O seu maior logro na Copa do Rei foi na tempada 1989–90 cando alcanzou as semifinais. En sete ocasións conseguiu o Trofeo Ramón de Carranza, o seu histórico torneo de verán.

## Estadio 
O Estadio Nuevo Mirandilla é o actual estadio do Cádiz, antes coñecido como Estadio Ramón de Carranza. Foi construído entre maio de 1954 e agosto de 1955 e ao final foi inaugurado o día 2 de setembro de 1955, co partido disputado entre o mesmo Cádiz e o FC Barcelona, acabando co resultado de 0–4 favorable ao equipo catalán. Actualmente está en proceso de iniciarse a terceira fase da súa remodelación, a primeira fase concluíu a principios de 2005, a segunda fase do fondo norte concluíu en 2008 e a terceira fase da tribuna prevé finalizarse en 2010, ano no que o Cádiz CF celebra o seu centenario. Actualmente o propietario do estadio non é o equipo de fútbol senón o Concello.

## Datos do club 
* **Tempadas en 1ª**: 12
** **Mellor posto en 1ª**: 12º (1987-88)
** **Peor posto en 1ª**: 19º (1992-93 e 2005-06)
** **Posto na Clasificación histórica da Primeira división española de fútbol**: 31º
* **Tempadas en 2ª**: 36
** **Mellor posto en 2ª**: 1º (1939-40 e 2004-05)
** **Peor posto en 2ª**: 20º (1993-94 e 2007-08)
* **Tempadas en 2ª B**: 11
** **Mellor posto en 2ª B**: 1º (2000-01, 2008-09 e 2011-12)
** **Peor posto en 2ª B**: 12º (1999-00)
* **Tempadas en 3ª**: 12
** **Mellor posto en 3ª**: 1º (1954-55 e 1969-70)
** **Peor posto en 3ª**: 10º (1943-44)

## Xogadores 
:*Categoría principal: Xogadores da Cádiz CF.*

### Cadro 2009/10 
## Palmarés 
* **Segunda División de España (2)**: 1939–40, 2004–05
* **Segunda División B de España (3)**: 2000–01, 2008–09, 2011-12
* **Terceira División de España (2)**: 1954–55, 1969–70
* Subcampión de Segunda División (5): 1976–77, 1980–81, 1982–83, 1984–85, 2019–20
* Subcampión de Terceira División (1): 1946–47

## Véxase tamén 
### Outros artigos 
* Ramón de Carranza y Reguera (Ferrol 1863 - Cádiz 1937).
### Ligazóns externas 
* Sitio web oficial
Guerra romanesa de independencia

miniatura|*Independenţa României* (filme de 1912).

A **Guerra de independencia de Romanía** tivo lugar en 1877 contra o Imperio Otomán.
O 16 de abril de 1877 Romanía e mailo Imperio ruso asinaron un tratado en Bucarest que autorizaba ás tropas rusas cruzar terra romanesa, coa condición de que Rusia respectase a integridade de Romanía coma estado independente. A mobilización comezou e, ao redor de 120.000 soldados foron congregados no sur do país para defender un posible ataque das tropas otomás dende o sur do Danubio. O 24 de abril, Rusia declaroulle a guerra ao Imperio Otomán e as súas tropas entraron en Romanía.

## Véxase tamén
* Historia de Romanía

## Ligazóns externas
* The Plevna Delay by Richard T. Trenk, Sr. (Originally published in *Man At Arms* magazine, Number Four, agosto, 1997)
* The Romanian Army of the Russo-Turkish War 1877-78
* Grivitsa Romanian Mausoleum in Bulgaria
Xares, A Veiga

**Santa María de Xares** é unha parroquia que se localiza no concello da Veiga. Segundo o padrón municipal de 2004 tiña 82 habitantes (43 mulleres e 39 homes), nunha entidade de poboación, o que supón un aumento en relación ao ano 1999 cando tiña 65 habitantes. Segundo o IGE, no 2014 a súa poboación descendera ata os 55 habitantes, sendo 23 homes e 32 mulleres.

## Historia 
Era a parroquia de presentación do marquesado de Figueiredo, sendo o lar propio coñecido como Casa de Lamela.

## Patrimonio 
A igrexa parroquial ten a súa orixe a comezos do século XI, en 1010, sendo reformada no século XVI. Ten planta de cruz patriarcal, propia do románico, e fachada neoclásica. Na cúpula hai catro esculturas, representando a dous mestres e dous peóns, con inscricións nun deles. Hai unha cruz de 1624, doada por Alonso Ponce de León, familiar do Santo Oficio. No templo consérvanse libros de rexistro de 1583. A parroquia aínda conserva moitos muíños, algúns de orixe medieval, aproveitando cantidade de cursos fluviais: O Campo, A Eirexa, As Olgas, O Valadal, A Peneda e Corzos.

## Turismo 
Ademais de diversas casas de turismo rural, en Xares había un hotel de 3 estrelas que contaba con heliporto. Entre os atractivos, pódese practicar o sendeirismo,, a astronomía, a pesca, principalmente no río Xares, e a caza. Desde Xares, saen camiños para diversos puntos de interese como Morteira (alt. 1.299 m; dist. 7,26 km), as lagoas e o pico de Ocelo (alt. 1.759 m; dist. 16,52 km) e Pena Trevinca por Ponte (2.127 m; 31 km). Desde 2015, Trevinca é un Destino Turístico Starlight, por tanto un lugar recomendado para a observación nocturna do ceo.

A festa parroquial é a Natividade da Virxe, o 8 de setembro. Desde 1977, celébrase o 18 de agosto.

## Organización territorial 
### Barrios 
Os barrios da aldea de Xares son: A Currelada, A Carreira, Cales, O Caneiro, O Couso, O Apartadeiro, A Corredoira, A Pedreira, As Olgas e Balteiro.

### Camiños 
A rede de camiños sae para os lugares de: Morteira, O Valadal, A Ribeira de Ponte, As Murias, Lamazais, A Algara, A Escrita, e A Lama de Enfranco.

### Lugares singulares 
Algúns lugares singulares de Xares: O Pozo dos Mouros, O Porto do Río, O Campo de Xogo de Birlos, Picotes, A Fraga, O Pico do Ocelo, As Portas do Ocelo, As Lagoas e A Fervenza.

## Galería de imaxes 

Ficheiro:Xares Fonte da Pedreira.jpg|alt=fonte de cano integrada nun camiño inclinado|Fonte da Pedreira.
Ficheiro:Xares Balteiro.jpg|alt=rúa costa abaixo con casas de pedra ás beiras e un portón amarelo de acceso a unha delas|Barrio de Balteiro

## Lugares e parroquias 
### Lugares de Xares 
### Parroquias da Veiga 
## Notas 
## Véxase tamén 
### Outros artigos 
* Lugares da Veiga
* Heliportos de Galicia

### Ligazóns externas 
* Da Veiga aos penedos de Oulego - GALICIA (turismo.gal)
* O Pobo de Xares
* Rio Xares 
* Xares
Sociedad Deportiva Eibar

[miniatura|300px|[Lucas Pérez Martínez|Lucas vai lanzar un penalti nun Deportivo da Coruña - SD Eibar.]]
A **Sociedad Deportiva Eibar** (en éuscaro: *Eibar Kirol Elkartea*) é un club de fútbol vasco da cidade de Éibar, en Guipúscoa. Fundouse en 1940 e xoga na Segunda División. Trátase do equipo que máis anos consecutivos permaneceu na Segunda División de España, cun total de 18. Na tempada 2013–14 conseguiu, por primeira vez na súa historia, o ascenso a Primeira División, logo de ascender o ano anterior de Segunda División B.

É o primeiro club de fútbol de España que conta co certificado de calidade UNE-EN-ISO 9001.

## Uniforme 
* Uniforme titular: camiseta a raias verticais azuis e granates, pantalón azul, medias azuis. 
* Uniforme alternativo: camiseta branca, pantalón branco e medias brancas.

## Estadio 
O estadio onde xoga o Eibar é o Estadio Municipal de Ipurua, con capacidade para 8.164 espectadores. Foi inaugurado en 1947 e as súas dimensións son de 103 x 65 metros.

Desde que se puxo a primeira pedra en 1946, Ipurua sufriu varias reformas, a última inaugurada o 3 de febreiro de 2006.

## Datos do club 
* Tempadas en 1ª: 7
* Tempadas en 2ª: 27 (Incluída a 2021/22)
* Tempadas en 2ªB: 6 
* Tempadas en 3ª: 28
* Mellor posto na liga: 9º na Primeira División (2017-18). 
* Máximo goleador nunha tempada: Joseba Llorente (18 goles na tempada 2004-05)
* Porteiro menos goleado: 3 Trofeos Zamora da Segunda División. 
** José Ignacio Garmendia, 1991-1992, 22 goles en 28 partidos. 
** José Ignacio Garmendia, 1995-1996, 30 goles en 36 partidos. 
** Manuel Almunia, 2001-2002, 19 goles en 34 partidos.

### Tempada a tempada 
## Xogadores 
:*Categoría principal: :Categoría:Xogadores do SD Eibar.*
### Cadro actual 
:*Actualizado a 28 de agosto de 2019.*

## Palmarés 
* **Segunda División de España (1)**: 2013-14
* **Segunda División B de España (3)**: 1987-88, 2006-07, 2010-11
* **Terceira División de España (7)**: 1950-51, 1952-53, 1961-62, 1962-63, 1966-67, 1981-82, 1985-86
* Subcampión da Segunda División B (2): 2009-10, 2012-13
* Subcampión da Terceira División (11)

## Filial 
O Éibar conta cun equipo filial, o Eibar B, que milita no Grupo IV da Terceira División.

## Véxase tamén 
### Ligazóns externas 
* Sitio web oficial
Brut y Tywysogion

[350px|miniatura|Parte da versión galesa do Brut y Tywysogion que consta no [Llyfr Coch Hergest (columnas 240 e 241, que contan a historia de Gruffudd ap Cynan).]]

***Brut y Tywysogion*** (*Crónica dos príncipes*) é unha das máis importantes fontes primarias para a historia de Gales. É unha crónica analística que serve como continuación da *Historia Regum Britanniae* de Geoffrey de Monmouth.

## Características
*Brut y Tywysogion* sobreviviu a través de varias traducións galesas dun orixinal latino que non conservamos. As versións máis importantes son a do Peniarth MS. 20 e a algo menos completa do Libro Vermello de Hergest. A versión coñecida como *Brenhinoedd y Saeson* (*Reis dos ingleses*) combina material dos anais galeses e materiais dunha fonte inglesa.

A versión do Peniarth MS. 20 comeza en 682 coa mención da morte de Cadwaladr e remata en 1332. As entradas dos derradeiros anos son breves, normalmente citas de mortes e eventos como eclipses, pragas ou terremotos, pero as anteriores daban moitos máis detalles. O foco principal está sobre os gobernantes dos reinos de Gwynedd, Powys e Deheubarth, pero tamén se citan acontecementos eclesiásticos, tales como a data de celebración da Pascua na igrexa galesa en liña con Roma por "Elbodius" (Elfodd), bispo de Bangor, en 768. Tamén aparecen referidos brevemente acontecementos de Inglaterra, Irlanda, Escocia e, por veces, Francia.

Os anais monásticos orixinais pénsase que se escribiron na Abadía de Strata Florida, pero tamén puido ser que se tomasen cousas da vella abadía de Llanbadarn Fawr no século XI. Tamén se empregaron anais doutras abadías na composición. Polo menos unha das traducións galesas pénsase tamén que puido ser escrita en Strata Florida.

## Véxase tamén
### Bibliografía
* John Edward Lloyd, *The Welsh Chronicles* (Londres: H. Milford, 1929).
* Ian R. Jack, *Medieval Wales* (Ithaca: Cornell University Press, 1972).
* Thomas Jones, ed. *Brut y Tywysogyon: Red Book of Hergest Version* (Cardiff: University of Wales Press, 1973).
* Thomas Jones, ed. *Brut y Tywysogyon: Peniarth MS. 20 Version* (Cardiff: University of Wales Press, 1952).

### Ligazóns externas
* Brut y Tywysogyon
Córdoba Club de Fútbol

O **Córdoba Club de Fútbol** é un club de fútbol de España, da cidade de Córdoba, Andalucía. Foi fundado en 1954 e actualmente compite no grupo IV da Segunda División B, logo de descender na tempada 2018–19.

O seu maior logro foi o seu primeiro ascenso a Primeira División na tempada 1961–62. O club xogou 7 tempadas consecutivas na máxima categoría e acadou o quinto posto na 1964–65. Despois do seu descenso xogou dúas tempadas máis en Primeira, a 1971–72 e 2014–15.

## Uniforme 
* **Uniforme titular**: Camiseta verdibranca, pantalón branco e medias brancas.
* **Uniforme alternativo**: Camiseta granate, pantalón granate e medias granates.

## Estadio 
Ten capacidade para 21.822 persoas.

## Xogadores 
:*Categoría principal: Xogadores do Córdoba CF.*
### Cadro actual 
:*Datos do 30 de xaneiro de 2015*

## Himno 
O club contaba cun himno ata que en 1993 cambiouse polo que chegou case ata a actualidade. En 2004, polo cincuentenario do club, o cantante, compositor e produtor musical Manuel Ruiz Queco creou o actual himno en varias versións, e este quedou como oficial do equipo.

Existen tres versións: a Solemne, a Coral, cantada por varios cantantes e grupos cordobeses e unha interpretada cun Chelo utilizada para os minutos de silencio.

## Datos do club 
* **Tempadas en 1ª**: 9
* **Tempadas en 2ª**: 33
* **Tempadas en 2ªB**: 21 (incluída a 2019/20)
* **Tempadas en 3ª**: 9
* **Mellor posto en 1ª**: 5º (tempada 1964-65)
* **Peor posto en 1ª**: 20º (tempada 2014-15)
* **Posto na Clasificación histórica de Primeira División**: 38º

## Palmarés 
* **Segunda División (1)**: 1961−62
* **Segunda División B (2)**: 1994−95, 1996−97
* **Terceira División (1)**: 1955−56
* Subcampión de Segunda División (1): 1959−60
* Subcampión de Segunda División B (1): 1980−81
* Subcampión de Terceira División (1): 1984−85

## Véxase tamén 
### Ligazóns externas 
* Sitio web oficial
* Blog sobre o Córdoba CF.
* Foro non oficial
Sociedad Deportiva Huesca

A **Sociedad Deportiva Huesca** é un club de fútbol de España, da cidade de Huesca en Aragón. Foi fundado en 1960 e milita na Segunda División Española. Na actualidade conta con 4.100 socios. Debido á limitada capacidade do seu estadio, El Alcoraz, non é posible a admisión de novos socios polo momento. Espérase a presentación do proxecto do novo estadio proximamente.

## Uniforme 
Viste a marca deportiva zaragozana Bemiser, que tamén viste ao CD Castellón.

* **Uniforme titular**: Camiseta azulgrana a franxas horizontais, pantalón azul e medias azuis. 
* **Uniforme alternativo**: Camiseta coa cruz de San Xurxo, pantalón vermello e medias brancas. 
* **Terceiro uniforme**: Camiseta azul celeste, pantalón azul celeste e medias azuis celestes.

## Estadio 
250px|dereita|miniatura|El Alcoraz. 
Durante a tempada 1971-1972 decidiuse construír un novo campo de fútbol para o Huesca e sería o terceiro campo do equipo situado no cerro de San Jorge. 
No estadio de El Alcoraz celebráronse partidos moi importantes, como a final da Copa de España de Afeccionados de 1974.

Na actualidade o estadio de El Alcoraz ten unha capacidade de 5.000 persoas e ultimamente fóronse renovando algunhas partes tras lograr o ascenso a Segunda.

O campo de adestramento é a **Cidade Deportiva San Jorge**, cunhas dimensións de 100 x 64 m de céspede artificial.

## Datos do club 
* **Tempadas en 1ª**: 2
* **Tempadas en 2ª**: 10 (incluída a 2021/22)
* **Tempadas en 2ªB**: 16 
* **Tempadas en 3ª**: 30 
* **Maior goleada conseguida**: 
** **En casa**: SD Huesca 11-0 Hernán Cortes CF (1994/95) 
** **Fora**: AD Sabiñánigo 0-10 SD Huesca (1993/94) 
* **Mellor posto na liga**: 19º (1ª División, tempada 2018-19) 
* **Peor posto na liga**: 15º (2ª División, tempada 1952-53)

## Palmarés 
* **Segunda División de España (1):** 2019-20
* **Terceira División de España (8):** 1947-48, 1949-50, 1966-67, 1967-68, 1984-85, 1989-90, 1992-93, 1993-94
* Subcampión da Segunda División (1): 2017-18
* Subcampión da Segunda División B (2): 2006-07, 2007-08
* Subcampión da Terceira División (8): 1953-54, 1962-63, 1964-65, 1975-76, 1985-86, 1994-95, 1999-00, 2002-03
* **Copa Federación Rexional (2)**: 1993 , 2005
* **Copa Rexional de Afeccionados (1)**: 1974
* **Copa Nacional de Afeccionados (1)**: 1974

### Torneos amigables 
* **Trofeo Ciutat de Lleida (1)**: 2010
* **Memorial Carlos Lapetra (1)**: 2010

## Notas 
## Véxase tamén 
### Ligazóns externas 
* Sitio web oficial
* Web non oficial
* Web Huesca Fans
Girona Futbol Club

O **Girona Futbol Club** é un club de fútbol español da cidade de Xirona, en Cataluña. Foi fundado en 1930 e actualmente xoga na Liga Santander.

O equipo xogou 21 tempadas na Segunda División. O seu último ascenso foi na tempada 2007/08, cando subiu á categoría 49 anos despois do seu último descenso. Os seus maiores logros en Segunda foron proclamarse campión do grupo II en 1936, aínda que non conseguiu o ascenso na promoción, e o segundo posto na tempada 2016-17 que lles permitiu ascender a Primeira División por primeira vez na súa historia.

## Uniforme 
* **Uniforme titular**: Camiseta a franxas verticais vermella e branca, pantalón azul e medias brancas. 
* **Uniforme suplente**: Camiseta a franxas verticais azul e negra, pantalón azul e medias azuis. 
* **Uniforme alternativo**: Camiseta amarela, pantalón amarelo e medias amarelos.

## Estadio 
O Xirona xoga os seus partidos como local no Estadi Municipal de Montilivi, con capacidade para 7.500 espectadores. Esta cifra aumentarase a 9.500 persoas coa reconstrución ao lado leste do estadio.

## Datos do club 
* **Tempadas en 1ª**: 2
* **Tempadas en 2ª**: 23 (Incluída a 2020/21)
* **Tempadas en 2ªB**: 13
* **Tempadas en 3ª**: 44

### Historial na liga 
| style="vertical-align:top;"|

| style="vertical-align:top;"|

| style="vertical-align:top;"|

|}

## Xogadores 
:*Categoría principal: Xogadores do Girona FC.*
### Cadro actual 
*Actualizado a 1 de febreiro de 2017.*

## Palmarés 
### Torneos nacionais 
* **Segunda División (1)**: 1935-36
* **Segunda División B (1)**: 2007-08
* **Terceira División (5)**: 1933-34, 1947-48, 1954-55, 1988-89, 2005-06
* Subcampión da Terceira División (10)

### Torneos amigábeis 
* **Torneo Costa Brava (8)**: 1974, 1975, 1984, 1987, 1990, 1992, 1993, 1997

## Véxase tamén 
### Ligazóns externas 
* Sitio web oficial
Os Carunchos

**Os Carunchos** é un grupo de musical tradicional galega creado no ano 1994 na cidade de Vigo.

## Historia 
O grupo creouse a finais de 1994 coa idea de mesturar temas cantados da tradición oral co repertorio de gaiteiros solistas. En 1998 gravaron o seu primeiro CD, *¡Ala, que vai!*, editado por Edicións do Cumio. O disco é un resumo dos seus primeiros catro anos de actividade, con cantigas e melodías de nova composición, mesturados con antigos romances e pezas populares.

En 2002 gravaron o seu segundo traballo, *Sen tempo non era*, editado por Zouma Records. Inclúe novos instrumentos no son do grupo, como óboe, a frauta traveseira e máis a requinta. Continúan a empregar letras doutros autores e compoñen algunhas das melodías. En 2005 gravaron o terceiro disco, *Montealegre*. Nel aparecen novos instrumentos, e temas tanto tradicionais como de diversos compositores de Galicia.

En 2009 publicaron *En Galego*, unha escolma de temas de diversa orixe, temas da tradición popular galega e portuguesa, de repertorio de gaiteiros galegos e coros tradicionais, e temas compostos por autores galegos ou membros do grupo con contidos reivindicativos na defensa da lingua galega. En 2013 publicaron *Ti Que*?, no que predominan as melodías propias e letras reivindicativas.

A comezos de 2017 publicaron *Cantares*, con letras de personalidades da poesía clásicos, como Rosalía de Castro, e contemporáneos, como Manolo Pipas.

Participaron en diversos festivais canda a outros grupos de música galega como Na Lúa, Leilía, Berrogüetto, Os Cempés, Treixadura, Ardentía, Chouteira ou Luar na Lubre.

## Discografía 
* *¡Ala, que vai!* (1998)
* *Sen tempo non era* (2002)
* *Montealegre* (2005)
* *En Galego* (2009)
* *Ti Que?* (2013)
* *Cantares* (2016)
**Lingua de xigantes* (2021)
GNU

O termo **GNU** pode facer referencia:
*ao proxecto GNU, cuxa meta é a de desenvolver un sistema operativo libre,
*ou ao resultado do seu traballo, ao sistema operativo GNU.
Coros galegos

Denomínanse **coros galegos** a algúns grupos corais de diversos tipos aparecidos dende finais do século dende finais do século XIX ata mediados do século XX, caracterizados por basear a súa estética, estilo musical e repertorio na música tradicional galega.

## Historia
A creación dos coros galegos hai que enmarcala dentro dun movemento musical moito máis amplo chamado coralismo, que ten lugar en Europa ao longo do século XIX e que ten como piares a popularización da interpretación vocal musical e, en certos casos, a reivindicación da música popular. Este último punto resulta fundamental nos coros galegos, que se diferencian dos orfeóns na súa reivindicación dunha estética enxebre.

Malia o seu repertorio ser de orixe tradicional, a interpretación pasaba por unha harmonización previa. Os coros foron transmisores dunha cultura que tiña orixe nunha sociedade rural pero que se transmitía a unha sociedade urbana, xurdida do desenvolvemento económico.

A procura do enxebrismo tamén tiña reflexo na posta en escena: os intérpretes aparecían en escena cun traxe tradicional. Aínda que idealizando a estética escénica e musical (provocado polas ideas da época e a necesidade comercial), non diminúe a calidade artística que acadaron e o papel de xeradores de identidade nacional que tiveron na súa época.

## Cronoloxía dos coros galegos
[200px|miniatura|[Perfecto Feijoo en 1919, vestido como se fose un cego ambulante de finais do XIX]]
**1875**
* Orfeón Coruñés, fundado por Pascual Veiga.

**1879**
* Orfeón Brigantino, fundado por Pascual Veiga.

**1900** 
* Airiños d'a miña Terra en Ferrol

**1914**
* Fundación en Ferrol do Real Coro Toxos e Froles, que parece estar relacionada co interese do gaiteiro Manuel Lorenzo Barxa por crear unha agrupación á imaxe e semellanza do primeiro coro galego, Aires d'a Terra. Tamén se debe considerar a existencia da agrupación ferrolá Airiños d'a miña Terra como o seu precedente inmediato e máis próximo.

**1915**
* Agrupación Artística de Vigo: fundada o 15 de abril. Coro popular, cadro de declamación e orfeón.

**1916**
* O 28 de decembro fórmase na Coruña o coro Cántigas da Terra. O 25 de setembro de 1922 o grupo, inicialmente formado exclusivamente por homes, actuou na praza de touros de Corcubión e incluíu seis mozas vestidas co traxe típico da Mariña, que cantaron no Coro xunto con vinte e tres homes.
* Foliadas e Cantigas, en Pontevedra.
* Agarimos da terra, de Mondariz.

**1917**
* Cantigas e Aturuxos, de Lugo.
* Sociedade Artística de Pontevedra

**1918**

* Coral de Ruada en Ourense (fundadores: Xavier Prado Rodríguez, Virxilio Fernández González, Xulio Prieto Nespereira, Fabriciano Iglesias Abella e Cesáreo Eire Santalla)

**1921**
* Cantigas e Agarimos, en Santiago de Compostela.

**1923**
* Airiños do Ulla, A Estrada.

## Notas 
## Véxase tamén 
### Bibliografía 
* 
### Ligazóns externas
*
*Carteis de diversas edicións do Ciclo de Coros Históricos , centrado nos que seguen activos: Toxos e Froles, Cántigas da Terra, Coral de Ruada e Cantigas e Agarimos.
GNU (sistema operativo)

**GNU** é o sistema operativo desenvolvido polo proxecto GNU. Actualmente a única versión estable do sistema é GNU/Linux, que utiliza o kernel Linux desenvolvido por Linus Torvalds.

## Etimoloxía
GNU é un acrónimo recursivo que significa *GNU is Not Unix* ("GNU Non é UNIX"). Posto que en inglés *gnu* ("ñu" en galego) pronúnciase igual que *new* ("novo"), Richard Stallman recomenda pronuncialo *guh-noo* (algo así coma "guenú"), pero considera válida calquera pronuncia. En galego, o máis habitual e deletrealo ("gue ene u").
Isolacionismo

Por **isolacionismo** compréndese, en xeral, a práctica oficial dun Estado ou Nación en fecharse para os demais, quer económica, quer politicamente.

## Práctica isolacionista
En determinados momentos históricos algúns países adoptan unha postura de maior ou menor Isolacionismo, en determinados aspectos da súa política externa.
Nos Estados Unidos, por exemplo, hai posturas como a que levaran o país a retardar seu ingreso na segunda guerra mundial - levadas en xeral pola opinión pública americana, con tendencia a ocuparse dos asuntos internos (algo indicado en pescudas de opinión - como durante a Guerra de Vietnam e a Invasión do Irak).

No Brasil, durante a Ditadura Militar (1964-1985), o país viviu na práctica o *isolacionismo* económico, coa economía practicamente pechada para o mercado externo.

## Exemplos
### Xapón 
Por cerca de 200 anos o Xapón mantivo en voga un sistema chamado *sakoku*, onde non era admitida sequera a entrada de estranxeiros no país, ben como a saída de nativos para outro. O obxectivo era manter inalterada a vida interna, e consecuentemente o seu equilibrio.

O sistema de sakoku durou ata 1853, ano en que o comodoro Matthew Perry se presentou cunha frota de buques de guerra dos Estados Unidos de América para esixir a apertura sen restricións do comercio e forzou posteriormente a firma por parte do Xapón do tratado de Kanagawa. O termo sakoku, con todo, non foi utilizado ata o século XIX. Porén a apertura iniciada en 1853, aínda era ilegal para os xaponeses abandonar o territorio do seu país ata a Restauración Meiji.

## Notas
Agrupación Cultural O Facho

A **Agrupación Cultural O Facho** é unha asociación cultural creada na Coruña o 23 de decembro de 1963.

## Traxectoria 
Xurdiu como un colectivo cultural que agrupaba aos defensores da lingua galega o que permitiu un primeiro desenvolvemento político organizado contra a ditadura. Entre os seus promotores estaban Henrique Harguindey, Andrés Salgueiro, Xosé Alberte Corral Iglesias e Xosé Luís Rodríguez Pardo.

A Agrupación organizou cursos de lingua galega, creou un grupo de teatro do que foi responsábel Manuel Lourenzo, organizou o primeiro certame de banda deseñada de Galicia e realizou en 1975 unha mostra de banda deseñada que recollía os traballos do "Grupo do Castro". Estableceu un premio para a literatura infantil e xuvenil, galardón que recaeu na primeira edición de 1968 no libro de Carlos Casares *A galiña azul*. Tamén organizou excursións para coñecer a cultura do país, a celebración do Día das Letras ou dun programa de radio en galego en 1973.

En xaneiro de 2012, a asociación doou á Real Academia Galega a súa biblioteca, cadros, carteis e o seu arquivo documental.

## Notas 
## Véxase tamén 
### Bibliografía 
* , coordinador e comisario (2012). Exposición *Un canto e unha luz na noite. Asociacionismo cultural en Galicia (1961-1975)* CCG.
### Outros artigos 
* Concurso nacional de contos infantís O Facho
### Ligazóns externas 
*Blog do Facho